**БЕКІТЕМІН**

**Ақмола облысы әкімінің орынбасары**

**\_\_\_\_\_\_\_\_\_\_\_\_\_\_Д. Айтбаев**

**«\_\_\_»\_\_\_\_\_\_\_\_\_\_\_\_\_2025 жыл**

**Мектеп формасы талаптарының бұзылуының алдын алу**

**жұмыстарды ұйымдастыру және әрекет ету**

**АЛГОРИТМІ**

Жаңа оқу жылында мектеп формасына қойылатын талаптарды сақтау мақсатында **жергілікті атқарушы органдар мен білім беру ұйымдарының басшылары:**

1. **Оқу жылының басталуына дейінгі ұйымдастыру шаралары**

**1.1. Ағымдағы жылдың 5 тамызына дейін** мектеп формасы талаптарын бұзатын және елемейтін кәмелетке толмағандар туралы ақпаратты жаңарту.

**1.2. Ағымдағы жылдың 9 тамызына дейін** білім беру ұйымдарының басшыларымектеп формасына қойылатын нақты талаптарға қатысты мектеп жарғысына өзгерістер енгізуді аяқтау.

Бұл жағдайда ауру немесе жарақат сияқты объективті себептерді ескеру қажет. Мұндай балаларға медициналық мекеменің анықтамасы және емдеуші дәрігердің ұсынысы болған жағдайда мектепке бас киіммен баруға рұқсат етіледі.

**1.3.** **Ағымдағы жылдың 5 тамызына дейін** мектеп формасы туралы ақпаратты мектептің ресми сайтында және басқа ақпараттық ресурстарда жаңарту.

**1.4. Ағымдағы жылдың 20 тамызына дейін** білім беру ұйымының ішкі тәртіп ережелерінде көрсетілген баланы мектепке қабылдау кезіндегі мектеп формасына және мінез-құлық стандарттарына қойылатын белгіленген талаптар туралы баланың ата-анасына немесе заңды өкілдеріне хабарлау, ата-анасынан немесе заңды өкілінен жоғарыда аталған талаптармен танысқандығы (түсіндіру) туралы қолхат алу.

**1.5. Ағымдағы жылдың 7 тамызына дейін** мектеп формасының талаптарын сақтамау қаупі бар мектептер базасында орта білім беру ұйымының профилактикасы жөніндегі Кеңесін құру *(бұдан әрі – Кеңес) (2024-2025 оқу жылының талдаулар негізінде)*. Кеңес құрамына мыналар кіруі керек:

- **мектеп директоры** – жұмыс тобының үйлестірушісі және төрағасы болып табылады;

**- директордың тәрбие ісі жөніндегі орынбасары –** Кеңестің қызметіне жедел бақылауды жүзеге асырады *(мектеп формасының талаптарын бұзатын киіммен мектепке келетін кәмелетке толмағандардың есебін жүргізеді, ағымдағы оқу жылына арналған осы санаттағы балалармен жеке Жұмыс жоспарын бекітеді және орындалуын бақылауды қамтамасыз етеді)*;

**- дінтанушы –** Дін мәселелерін зерттеу орталығының қызметкері, мектеп формасы талаптары бұзылған жағдайда ата-аналармен және балалармен түсіндіру жұмыстарының тактикасы мен тетіктерін анықтайды;

**- учаскелік полиция қызметкері –** білім беру ұйымындағы құқықтық тәрбие жөніндегі алқалы органның (профилактикалық кеңестің) мүшесі, білім беру ұйымының әкімшілігіне құқықтық тәртіпті қамтамасыз етуге ықпал жасайды;

**- мектеп психологы –** түсіндірме жұмыстары кезінде оқушының мінез-құлқын бақылайды және өзгерістерді бағалайды *(жоспарға сәйкес жеке жұмыс жасайды, мектеп формасын бұзу фактілері анықталған жағдайда бақылауды жүзеге асырады және директордың тәрбие ісі жөніндегі орынбасарына хабарлайды)*;

**-** **әлеуметтік педагог –** отбасының әл-ауқатын талдап, оқушыны іс-әрекетке тарту бойынша жұмыс жасайды *(жоспарға сәйкес жеке жұмыстарды жүргізіп, мектеп формасын киюдің сақталуын қадағалайды, ал бұзушылықтар анықталған жағдайда директордың тәрбие ісі жөніндегі орынбасарына хабарлайды)*;

**-** **білім басқармасының қызметкері (аудандық, қалалық білім бөлімдері) –** кәмелетке толмағандармен және олардың ата-аналарымен ақпараттық-түсіндіру жұмыстары бойынша әдістемелік және құқықтық кеңестер береді;

**-** **мектеп заңгері –** ата-аналар сотқа жүгінген кезде мектеп әкімшілігінің әрекетіне құқықтық қолдау көрсетіп, кеңес береді;

Кеңес «Орта білім беру ұйымдарында мектеп құжаттарын жүргізу жөніндегі әдістемелік ұсынымдарды бекіту туралы» Қазақстан Республикасы Білім министрінің 2023 жылғы 3 наурыздағы № 61 бұйрығы негізінде құрылады.

**2. Ағымдағы жылдың 1 қыркүйегі мен 15 қыркүйегі аралығындағы жұмыс алгоритмі.**

**2.1. Ағымдағы жылдың 1 қыркүйегінде** мектеп формасының талаптарын сақтамау қаупі бар мектептерде мектеп формасының талаптарын және ішкі тәртіп ережелерін сақтау талаптарын түсіндіру мақсатында, материалдарды алдын ала мұқият дайындап, ата-аналар қауымдастығымен кездесуде айтылатын мәселелерді, дәлелдерді, тезистер мен фактілерді пысықтап, алдын ала тексеріп Кеңес өкілдерінің қатысуымен ата-аналар жиналысын өткізу.